b'\n_START_ARTICLE_\nLietuvos radijo sporto federacija\n_START_PARAGRAPH_\nLietuvos radijo sporto federacija \xe2\x80\x93 Savanori\xc5\xa1ka, savaranki\xc5\xa1ka, visuomenin\xc4\x97, sportin\xc4\x97 organizacija, vienijanti radijo sporto entuziastus Lietuvos Respublikoje. Ji kultivuoja radijo ry\xc5\xa1i\xc5\xb3, radijo orientacijos bei telegrafijos sporto \xc5\xa1akas. Nariais gali b\xc5\xabti visi LR pilie\xc4\x8diai. LRSF leid\xc5\xbeia \xc5\xbeurnal\xc4\x85 \xe2\x80\x9eRadijo sportas Lietuvoje\xe2\x80\x9c.\n_START_SECTION_\nPrezidentai, pirmininkai\n_START_PARAGRAPH_\nAlgimantas \xc5\xa0levas, Pranas Zulonas, Teodoras Nara\xc5\xa1kevi\xc4\x8dius, Edmundas Lauru\xc5\xa1onis, Algis Kuzmickas, Leonas Ignatavi\xc4\x8dius, Vilius Va\xc5\xa1eikis, Saulius Naktinis, Algimantas Buinevi\xc4\x8dius, po 1990 m. Algis Kreg\xc5\xbed\xc4\x97. Nuo 2006 m. iki 2012 m. - Darius Kybartas. Nuo 2012 m. - Rolandas \xc5\xbdakelis.\n_START_SECTION_\nIstorija\n_START_PARAGRAPH_\nLietuvos radijo sporto federacija buvo \xc4\xafkurta 1960 01 31 steigiamajame suva\xc5\xbeiavime Vilniuje. Pagrindiniai LRSF k\xc5\xabr\xc4\x97jai buvo vilnietis Algimantas \xc5\xa0levas, kaunietis Algimantas Buinevi\xc4\x8dius bei \xc5\xa1iaulietis Giedrius Misi\xc5\xabnas._NEWLINE_LRSF reguliariai organizuoja LR \xc4\x8dempionatus: trump\xc5\xb3j\xc5\xb3 bang\xc5\xb3 nuo 1960/1965/1972 m., kasmet kartu su Estijos bei Latvijos RSF buvo rengiamos Pabaltijo trump\xc5\xb3 bang\xc5\xb3 pirmenyb\xc4\x97s, kurios 1990 m. tapo tarpatautin\xc4\x97mis Baltijos \xc5\xa1ali\xc5\xb3 var\xc5\xbeybomis ("Baltic Contest"), ultratrump\xc5\xb3j\xc5\xb3 bang\xc5\xb3 nuo ~1962 (1958 m.), sportin\xc4\x97s radijo pelengacijos (1961 m.)._NEWLINE_LRSF 2008 m. tur\xc4\x97jo 360 nari\xc5\xb3, 35 LR miestuose bei rajonuose.'